Imtella' Novembru 8, 2021 Ir-rapper Amerikan Travis Scott qed jigi imfittex għad-danni wara li kunċert tiegħu s-Sibt li għadda spiċċa fi traġedja bi tmienja mejta u mijiet oħra midruba f'rassa kbira. Il-kunċert Astroworld sar fi Houston Texas u minbarra Scott, wieħed minn dawk midruba qed ifittex għad-danni anke lill-kantant Drake, wieħed mill-mistiedna speċjali waqt il-kunċert. La Travis Scott u lanqas Drake ma kkummentaw dwar dawn il-kawżi. L-iżghar vittma kellha 14-il sena, oħra kellha 16 u l-kumplament kollha żgħażagħ fuq l-20 sena. Maximiliano Alvarado kien fost l-udjenza u tefa' fuq il-mezzi soċjali, il-filmat tar-rassa traġika waqt il-kunċert. Mill-inqas żewġ investigazzjonijiet għaddejin bħalissa dwar din it-traġedja.